РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/157-19

20. јун 2019. године

Б е о г р а д

ЗАПИСНИК

СА 66. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 20. ЈУНА 2019. ГОДИНЕ

Седница је почела у 12,00 часова.

 Седници је председавао др Александар Мартиновић, председник Одбора.

Седници су присуствовали чланови Одбора: Александар Марковић, Верољуб Матић, др Драгана Баришић и Момо Чолаковић.

Седници су присуствовали и заменици чланова Одбора: Вера Јовановић, заменик др Дарка Лакетића, Горан Николић, заменик Душице Стојковић, Јелена Мијатовић, заменик Марка Зељуга, Славица Живковић, заменик Бранимира Јовановића и Војислав Вујић, заменик Петра Петровића.

Седници нису присуствовали чланови Одбора: др Дарко Лакетић, Душица Стојковић, Марко Зељуг, Ђорђе Милићевић, проф. др Војислав Шешељ, Немања Шаровић, Бранка Стаменковић, Горан Ћирић, Бранимир Јовановић, Петар Петровић, Ненад Константиновић и Ненад Чанак.

 На предлог председника, Одбор је једногласно утврдио следећи

 Д н е в н и р е д:

- усвајање записника са 65. седнице Одбора -

1. Разматрање захтева Сандре Божић, народног посланика, за давање мишљења за обављање другог посла (21 Број: 02-1892/19 од 18. јуна 2019. године);
2. Утврђивање списка налепница за паркирање А-I и А-II.

Пре преласка на рад по утврђеном дневном реду, Одбор је једногласно, без примедаба, усвојио записник са 65. седнице Одбора.

**Прва тачка дневног реда**: Разматрање захтева Сандре Божић, народног посланика, за давање мишљења за обављање другог посла.

Председник Одбора је упознао чланове и заменике чланова Одбора да је Сандра Божић, народни посланик, поднела захтев за давање мишљења да уз вршење функције народног посланика на сталном раду у Народној скупштини, обавља и посао пружања консултантских услуга праћења и контролисања имплементираног система Финансијско управљање и контрола, по основу уговора о делу закљученог са ЈКП ''Водовод и канализација'' Панчево, те да је у прилогу доставила допис Агеције којим је упућена да за обављање наведеног посла затражи мишљење Одбора.

Дискусије није било.

На предлог председника, Одбор је једногласно дао позитивно мишљење народном посланику Сандри Божић да уз вршење функције народног посланика на сталном раду обавља посао пружања консултантских услуга праћења и контролисања имплементираног система финансијско управљање и контрола, по основу уговора о делу.

**Друга тачка дневног реда**: Утврђивање списка налепница за паркирање А-I и А-II.

Дискусије није било.

На предлог председника, Одбор је једногласно утврдио Списак налепница за паркирање А-I и А-II.

Седница је завршена у 12,10 часова.

\* \* \*

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић др Александар Мартиновић